Σερβικές βουλευτικές εκλογές 2016

Βουλευτικές εκλογές διεξήχθησαν στη Σερβία στις 24 Απριλίου 2016, για την εκλογή των μελών της 11ης Εθνοσυνέλευσης της Σερβίας.. Αρχικά η διεξαγωγή τους είχε προγραμματιστεί πριν τον Μάρτιο του 2018, όμως στις 17 Ιανουαρίου 2016 ο πρωθυπουργός Αλεξάνταρ Βούτσιτς προκήρυξε πρόωρες εκλογές, καθώς η Σερβία χρειαζόταν "άλλα τέσσερα χρόνια σταθερότητας προκειμένου να είναι έτοιμη να ενταχθεί στην ΕΕ". Ταυτόχρονα διενεργήθηκαν βουλευτικές εκλογές στη Βοϊβοντίνα και τοπικές εκλογές σε όλη τη Σερβία. Η συνολική συμμετοχή στις εκλογές ήταν 56%. Ο κυβερνών συνασπισμός με επικεφαλής το Σερβικό Προοδευτικό Κόμμα του Βούτσιτς, διατήρησε την πλειοψηφία των εδρών στο κοινοβούλιο, με 131 από τις συνολικά 250 έδρες. Τρία κόμματα εισήλθαν στη βουλή για πρώτη φορά. Ο Βούτσιτς ανακοίνωσε τη νέα κυβέρνηση τον Ιούνιο. Ανέφερε ότι ο Συνασπισμός των Ούγγρων της Βοϊβοντίνας ήταν ο μοναδικός εταίρος της κυβέρνησης.

 Τα 250 μέλη της Εθνοσυνέλευσης εκλέχτηκαν με σύστημα αναλογικής εκπροσώπησης, με κομματικές λίστες, σε μία ενιαία περιφέρεια που καλύπτει όλην την επικράτεια. Το εκλογικό όριο ήταν 5%. Δεν ίσχυσε εκλογικό όριο για τα κόμματα που εκπροσώπησαν τις εθνικές μειονότητες της χώρας. Η κατανομή των εδρών έγινε με τη μέθοδο Ντ'Οντ.Έδρες που κενώθηκαν μετά τις τρέχουσες εκλογές και πριν τις επόμενες καλύφθηκαν από υποψήφιους του ίδιου κόμματος. Η προσέλευση στην ψηφοφορία δεν ήταν υποχρεωτική. Δικαίωμα ψήφου είχαν οι Σέρβοι πολίτες ηλικίας άνω των 18 ετών. Δικαίωμα να θέσουν υποψηφιότητα είχαν όλοι οι πολίτες της Σερβίας, ηλικίας άνω των 18 ετών, και έπρεπε να υποβάλλουν την υποψηφιότητά τους τουλάχιστον 15 ημέρες πριν την ημέρα διεξαγωγής των εκλογών. Στους πολιτικούς συνδυασμούς που είχαν δικαίωμα συμμετοχής συμπεριλαμβάνονται: πολιτικά κόμματα, εκλογικές συμμαχίες, άλλου τύπου πολιτικές οργανώσεις ή ομάδες πολιτών που έχουν εξασφαλίσει την υποστήριξη τουλάχιστον 10.000 εκλογέων. Το Νοέμβριο του 2014 το Ντβέρι και το Δημοκρατικό Κόμμα της Σερβίας δήλωσαν ότι στις επόμενες εκλογές θα συμμετάσχουν ως συμμαχία με το όνομα "Πατριωτικό Μπλοκ". Τον Ιανουάριο του 2015 προστέθηκαν σε αυτήν τα κόμματα: Σερβικό Φιλελεύθερο Συμβούλιο και Νέα Σερβική Πολιτική Σκέψη.Στις 19 Φεβρουαρίου 2016 το Κόμμα των Ενωμένων Συνταξιούχων της Σερβίας εγκατέλειψε τη συμμαχία με το Σοσιαλιστικό Κόμμα και υπέγραψε συμφωνία με το Σερβικό Προοδευτικό Κόμμα, όπως έκανε και το Σοσιαλδημοκρατικό Κόμμα.Τα κόμματα: Δημοκρατικό Κόμμα, Σοσιαλδημοκρατικό Κόμμα και Φιλελεύθερο Δημοκρατικό Κόμμα συμφώνησαν να σχηματίσουν μία συμμαχία με όνομα "Δημοκρατική Σερβία – ΔΚ-ΦΔΚ-ΣΔΚ", με αρχηγό τον Ντράγκολιουμπ Μιτσούνοβιτς του ΔΚ. Ωστόσο, στις 28 Φεβρουαρίου ο αρχηγός του ΔΚ, Μπόγιαν Πάιτιτς, δήλωσε ότι το κόμμα του δεν θα συνάψει προεκλογική συμμαχία με τα ΦΔΚ και ΣΔΚ. Η Εκλογική Επιτροπή δημοσίευσε τον επίσημο κατάλογο με τα κόμματα και τις συμμαχίες που συμμετείχαν.Συνολικά 20 πολιτικοί συνδυασμοί συμμετείχαν στην εκλογική αναμέτρηση, από τους οποίους οι 9 ήταν συμμαχίες και οι 11 ήταν κόμματα. Οι υποψήφιοι των συνδυασμών ήταν συνολικά 3.270 άτομα, από τα οποία οι 2.021 ήταν άντρες και οι 1.249 ήταν γυναίκες, δηλαδή η συμμετοχή γυναικών ήταν 38,2%. Στη συμμαχία ηγήθηκε ο Αλεξάνταρ Βούτσιτς του ΣΠΚ. Ο εκλογικός τους κατάλογος περιλάμβανε 250 υποψήφιους, από τους οποίους ο γηραιότερος ήταν 78 ετών, ενώ ο νεαρότερος είχε γεννηθεί το 1995. Στη συμμαχία ηγήθηκε ο Μπόγιαν Πάιτιτς του Δημοκρατικού Κόμματος. Ο εκλογικός κατάλογος της συμμαχίας περιλάμβανε 246 υποψήφιους. Ηγήθηκαν ο Ίβιτσα Ντάσιτς του Σοσιαλιστικού Κόμματος Σερβίας και ο Ντράγκαν Μάρκοβιτς του Ενωμένη Σερβία. Έπειτα από τις εκλογές, συνολικά 7 κόμματα μπήκαν στη Βουλή.